**ОБЩИНА КАВАРНА** и **ПРОДУЦЕНТСКА КЪЩА „ПИРИНА”**

|  |  |
| --- | --- |
| Община Каварна9650 гр. Каварна, ул. „Добротица“ 26тел.: +359 570 85041 e-mail: obshtina@kavarna.bg[www.kavarna.bg](http://www.kavarna.bg) | Продуцентска къща „Пирина”1612 гр. София, ЖК „Лагера“ул. „Мъглен „№ 5, ап.5тел.: + 359 2 9524780; + 359 88 8703313e-mail: pkpirina@abv.bg [www.pirina.bg](http://www.pirina.bg) |

**ОСЕМНАДЕСЕТИ ОБЩОБЪЛГАРСКИ МЛАДЕЖКИ**

**ФОЛКЛОРЕН СЪБОР „С БЪЛГАРИЯ В СЪРЦЕТО" - КАВАРНА-2024**

**КАВАРНА – 25 и 26 май 2024г.**

**І. ИНФОРМАЦИЯ ЗА СЪБОРА**

За ОСЕМНАДЕСЕТА поредна година в съвременната история на България в град Каварна ще се проведе ОБЩОБЪЛГАРСКИ МЛАДЕЖКИ ФОЛКЛОРЕН СЪБОР „**С БЪЛГАРИЯ В СЪРЦЕТО”**, със значимо международно участие.

**ОРГАНИЗАТОРИ** са Община Каварна и Продуцентска къща „Пирина”.

**ЦЕЛИТЕ** на Събора са изява на най-добрите младежки постижения в областта на българския фолклор и неговите разнообразни проявления – песни, танци, инструментални изпълнения, занаяти, театрални форми и др.

**УЧАСТНИЦИ** са както български детски и младежки колективи и индивидуални участници на възраст до 25 години, така и гости от цял свят, занимаващи се с български фолклор.

**МОТОТО** на Събора е „Българският фолклор – най-атрактивната картичка на България”. Българският фолклор и скритите му послания са нашият най-достоен и неповторим ключ към Европа и света.

**МЕДИЙНИ ПАРТНЬОРИ** са БНР, Радио Зорана, ТВ Евроком, Фен Фолк ТВ и всички останали, които ще отразяват провеждането на Събора.

Предвижда се заснемане на тържествените концерти и създаване на документално-музикални филми с всички участници.

**ІІ. РЕГЛАМЕНТ НА СЪБОРА**

1. Място на събора – град Каварна

2. Време на провеждане – 25 и 26 май 2024г. (събота и неделя)

3. Програма на пребиваване:

а) пристигане на участниците – след 8 часа на 25 май

б) отпътуване – на 27 май

4. Участници в Събора:

- детски и младежки фолклорни ансамбли

- детски и младежки групи и хорове за народни песни

- детски и младежки групи за народна музика

- детски и младежки групи за автентичен фолклор

- индивидуални изпълнители – певци и инструменталисти

- младежи, занимаващи се с народни занаяти, изобразително и приложно изкуство на фолклорна тематика /с възможност за експониране на изложби и изложби-базари/

- народен театър за деца и младежи

5. Съборът няма конкурсен характер, но най-добрите изпълнения през деня ще бъдат включени във вечерните тържествени концерти и в документално-музикалните филми.

6. Програма на участниците:

а) концертни програми за участие в дневните надпявания и надигравания с продължителност както следва:

- за колективни участници – 15 минути

- за индивидуални участници – 8 минути

- за самостоятелни и колективни участия в изложби – без ограничения

б) за участие във фолклорните дефилета – програми с продължителност не повече от 3 минути.

в) участие в **РЕВЮ НА НАРОДНИ НОСИИ** – не по-малко от един комплект – мъжка и женска носии. Допуска се участие и с единични носии.

г) по време на Събора ще се избира **МИС и МИСТЪР ФОЛКЛОР – 2024 г.**

д) ще се проведе **надиграване** „**КРЪШНА РЪЧЕНИЦА**”, като всеки състав предлага по двама участници.

е) откриване на изложба с рисунки.

ж) рецитал на спечелилите в конкурса за стихотворение и есе под надслов „С България в сърцето”.

7. Съборът ще има съпътствуващи изяви и в други населени места.

8. Всички участници /при заявено желание/ ще могат да осъществят и съпътствуващи културни мероприятия.

9. Всяка вечер се провеждат **ТЪРЖЕСТВЕНИ КОНЦЕРТИ** в две части:

- с участието на най-добре изявилите се деца и младежи;

- концерти на изтъкнати изпълнители и ансамбли, разнасящи славата на България по света.

10. Групите и индивидуалните участници трябва да потвърдят участието си до 3 май 2024 г. със заявки – Образец 1, 2, 3 и 4 по поща, факс или електронна поща.

11. Съставът на групите може да бъде както следва:

а) фолклорни ансамбли – до 50 човека, включително не повече от 6 ръководители, придружители, музиканти и шофьори

б) танцови състави и народни хорове – до 40 човека, включително не повече от 5 ръководители, придружители, музиканти и шофьори.

12. Участниците, които имат видео материали, както и качествени снимки и фотоси, да ги изпратят предварително за включването им във видеостените най-късно до 30 април 2024 г.

13. Организационният комитет осъществява пълен запис на изпълненията на всички участници, на базата на които изработва аудио и видео продукти, целящи популяризиране на художествените постижения на участниците в Събора.

14. Като СПЕЦИАЛНИ ГОСТИ на Събора ще бъдат поканени за среща с младежите изтъкнати поети, художници, артисти, певци, спортисти и други видни личности на България.

15. Пътните разходи и разходите по пребиваването са за сметка на участниците.

Разходите за пребиваването и културната програма на чуждестранните гости са за сметка на организаторите.

**ІІІ. АДРЕСИ ЗА КОРЕСПОНДЕНЦИЯ**

1. **Продуцентска къща „Пирина”**

**ЖК „Лагера”, ул. „Мъглен” 5, ап. 5**

**1612 София**

тел.: + 359 2 9524780, +359 88 8703313

e-mail**:** pkpirina@abv.bg

[www.pirina.bg](http://www.pirina.bg)

1. **Община Каварна**

**Отдел „Духовни и социални дейности”**

**ул. „Добротица” 27**

**9650 гр. Каварна**

тел.: +359 570 85041

e-mail:kultura@kavarna.bg

[www.kavarna.bg](http://www.kavarna.bg)

Ние Ви очакваме на Осемнадесето международно издание на **ОБЩОБЪЛГАРСКИ МЛАДЕЖКИ ФОЛКЛОРЕН СЪБОР „С БЪЛГАРИЯ В СЪРЦЕТО**” – Каварна 2024 г., надявайки се, че ЗАЕДНО ще успеем да сътворим най-големия фолклорен празник на българската младост, поставяйки сериозно начало на обединяването на всички млади българи.

Организационен комитет